钦定古今图书集成/历象汇编/庶征典/第045卷 > 后梁
## 钦定古今图书集成/历象汇编/庶征典/第045卷 > 后梁

### 太祖开平二年夏四月辛丑荧惑犯上将

按《五代史梁太祖本纪》。不载　按《司天考》云云。

### 乾化元年五月客星犯帝座

乾化二年正月丙申，荧惑犯房第二星。戊申，月犯心
大星。四月甲寅，月掩心大星。壬申，彗出于张。甲戌，彗
出灵台。

按以上《五代史梁太祖本纪》俱不载。　按《司天考》云
云。

按《册府元龟》：乾化二年四月甲寅夕，月掩心大星。丙
辰，敕：“近者星辰违度，式在修禳，宜令两京及宋魏州
取此月至五月，禁断屠宰，仍各于佛寺开建道场，以
迎福应。”五月丁亥，以彗星谪见，诏两京见禁囚徒，大
辟罪以下递减一等，限三日内疏理讫闻奏。

乾化三年五月，天狗堕。

按《五代史梁太祖本纪》，不载　按《十国春秋蜀高祖
本纪》，永平三年五月，天狗堕于成都，鸡鸣时有声如
雷电，光流数丈，或明或灭。占曰：“其下杀万人。”

### 末帝贞明元年彗见

按《五代史梁末帝本纪》，不载　按《十国春秋唐后主
本纪》，“乙亥岁，彗出五车，色白，长五尺。夏六月，转见西
方，犯太微，六十日灭。”

### 龙德三年彗星见

按《五代史梁末帝本纪》。不载　按《十国春秋蜀后主
本纪》。“乾德五年十月。彗星见舆鬼。长丈馀。”